Uaspringli woa SPAM a Marknnama fia Dosnfleisch (SPiced hAM). Wearend da Lemsmittlrationiarung im Kriag woa as Dosnfleisch SPAM in England praktisch ibaroi und ohne Bschränkung z hom. In an Monthy Python Sketch (Spam-Sketch) is des aufgriffa woan, do gibts in an Café auf da Speiskoatn praktisch nua Speisn mit Spam. Dazua wead vo ana Gruppn a Liad gsunga, des wo nua ausn Woat Spam bsteht und so jede normale Kommunikation vahindat.